Eugenius Episcopus servus servorum Dei, dilecto filio Petro Trenorchiensi Abbati salutem  apostolicam benedictionem. Quæ à fratribus nostris Episcopis rationabili providentiâ fiunt, in suâ volumus stabilitate subsistere,  ut futuris observentur temporibus, confirmationis nostræ munimine roborare. Quocircà, dilecte in Domino fili, tuis justis postulationibus gratum impertientes assensum, donationem Ecclesiæ de Moncellis quam Petrus bonæ memoriæ,  Ubertus Lugdunenses Archiepiscopi monasterio tuo fecisse,  scripti sui pagina roborasse noscuntur, tibi,  per te ipsi monasterio, auctoritate Sedis Apostolicæ confirmamus,  ratam in posterum permanere decernimus, salvâ Lugdunensis Ecclesiæ canonicâ justitiâ,  debitâ reverentiâ. Nulli ergo omninò hominum liceat hujus nostræ confirmationis paginam temerario ausu infringere, seu modis quibuslibet perturbare. Si quis autem id attentare præsumpserit, indignationem omnipotentis Dei  beatorum Petri  Pauli Apostolorum ejus incurrat. Datum Romæ apud Sanctum Petrum VIII. Idus Junii. -- In plumbo -- EUGENIUS Papa III.